གཅིགཐོན་ཁུངས་ལྐོག་འཚོང་བྱེད་པ་དང་གཞུང་གི་རྒྱུ་ནོར་ལ་གཏོར་བརླག་བཏང་ནས་རང་ཉིད་ལ་ཁེ་ཕན་འབོར་ཆེན་བསྐྲུན་པ།རང་བྱུང་གཏེར་ཁ་ཕུན་སུམ་ཚོགས་པའི་ས་གནས་ལ་མཚོན་ན།རྫོང་ཨུ་ཧྲུའུ་ཅི་ལ་ལས་རྫོང་གཏེར་རྫས་དོ་དམ་ཅུའུ་དང་ངན་འབྲེལ་བྱེད་པ་ནས་ཐད་ཀར་གཏེར་ཁ་སྔོག་འདོན་དང་ཉོ་འཚོང་བཅས་ལ་ཐེ་ཇུས་བྱེད་པ་དང་།ལྐོག་ཏུ་ཉོ་འཚོང་བྱེད་པ་དང་ཁྲིམས་འགལ་གྱིས་གཏེར་ཁ་སྔོག་འདོན་བྱེད་པ།ཐ་ན་གུན་མེད་མ་དངུལ་གཏོང་བ་སོགས་བརྒྱུད་ནས་ཁེ་སྤོགས་འབོར་ཆེན་ལྐོག་ལེན་བྱེད་པ་རེད།གཏེར་རྫས་ཐོན་ཁུངས་རུལ་སུངས་ཀྱི་རྣམ་པ་ནི་རྫོང་ཨུ་ཧྲུའུ་ཅི་དག་འཛན་བཟུང་ཐེབས་པའི་རྒྱུན་མཐོང་གི་ཐབས་ལམ་ཡིན་ཏེ།གཏེར་ཁུངས་ཕུན་སུམ་ཚོགས་པའི་ཅང་ཞི་ཞིང་ཆེན་གྱི་ཨན་ཡོན་དང་འབྲེལ་ཡོད་ཀྱི་རུལ་སུངས་ཀྱི་དོན་རྐྱེན་དག་གི་ཁྲོད།སྔར་གྱི་རྫོང་ཨུ་ཧྲུའུ་ཅི་ཆི་ཀོང་ཧྭས་རང་གི་ནུ་མོ་སོགས་གཉེན་ཉེ་མང་པོར་ཁྲིམས་འགལ་གྱིས་གཏེར་ཁ་སྔོག་འདོན་བྱེད་དུ་བཅུག་པ་དང་།ཁོའི་ནུ་མོའི་ཁྲིམས་འགལ་ཉོ་འཚོང་ལ་རོགས་སྐྱོར་བྱས་པ་བརྒྱུད་ནས་ཁེ་སྤོགས་སྒོར་ཁྲི་༤༠༠༠ལྷག་ལོན་ཏུ་བཅུགན་ནིང་ཁྲིམས་ཐག་བཅད་པའི་ཨན་ཧའེ་ཞིང་ཆེན་ལུའུ་ཨན་གྲོང་ཁྱེར་གྱི་མགོ་ཁྲིད་གཞོན་པ་ཆོན་ཅུན་ལིང་གིས་ཧའོ་ཆུའུ་རྫོང་གི་རྫོང་ཨུ་ཧྲུའུ་ཅིའི་འགན་གཞེས་པའི་དུས་སུ།ཁེ་དབང་སྒེར་གཅོད་བྱས་པ་དང་།གཏེར་ཁུངས་དབང་ཆ་བཤུག་སྤྲོད་བྱས་པར་རྩད་ཞིབ་བྱེད་པའི་བརྒྱུད་རིམ་ཁྲོད།ཁྲིམས་འགལ་གྱིས་རིན་གོང་དཔྱད་བསྡུར་གྱི་ཐད་ལ་ཐེ་གཏོགས་བྱས་པས་རྒྱལ་ཁབ་ལ་སྒོར་དུང་ཕྱུར་༥༢ལྷག་གི་དཔལ་འབྱོར་གྱོང་གུན་ཆེན་པོ་བཟོས་པ་རེད།གཞན་ཡང་ཀོང་ཞི་ཝུའུ་ཞོན་རྫོང་གི་སྔར་གྱི་རྫོང་ཨུ་ཧྲུའུ་ཅི་ལིས་ཆི་ལང་དང་ཕུན་ཅིང་ཡུས་སོགས་ཀྱིས་ཀྱང་སྲིད་འཛིན་ཆོག་མཆན་གནང་བའི་དབང་ཆ་དང་སྲིད་སྐྱོང་ཁེ་དབང་སྤྱད་ནས་ཐོན་ཁུངས་གསར་འབྱེད་ལ་ཇུས་གཏོགས་བྱས་བ་དང་།ལྐོག་ནས་ཁྲིམས་འགལ་ཚོགས་པ་མང་པོ་དང་སྒེར་འབྲེལ་བྱས་པ་རེད།